ddrg/super_eurlex huggingface dataset:
Uredba Sveta (ES) št. 301/2002

z dne 21. januarja 2002

o sklenitvi Protokola o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, v obdobju od 1. julija 2001 do 30. junija 2004

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Na podlagi Sporazuma med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov [3], sta se pogodbenici pogajali, da bi določili spremembe ali dodatke k Sporazumu.

(2) Kot rezultat navedenih pogajanj je bil dne 7. junija 2001 parafiran nov protokol o možnostih ribolova in finančnem prispevku, predvidenih v navedenem sporazumu za obdobje od 1. julija 2001 do 30. junija 2004.

(3) V interesu Skupnosti je, da odobri navedeni protokol.

(4) Treba bi bilo opredeliti način razdeljevanja ribolovnih možnosti med države članice –

SPREJEL NASLEDNJO UREDBO:

Člen 1

Protokol o možnostih ribolova in finančnem prispevku, predvidenih v Sporazumu med Evropsko gospodarsko skupnostjo in Republiko Zelenortski otoki o ribolovu v obalnih vodah Zelenortskih otokov, v obdobju od 1. julija 2001 do 30. junija 2004, se odobri v imenu Skupnosti.

Besedilo protokola je priloženo tej uredbi [4].

Člen 2

Ribolovne možnosti, opredeljene v Protokolu, se razdelijo med države članice, kot sledi:

— plovila za ribolov tuna s potegalko: | Francija: | 19 plovil |

Španija: | 18 plovil |

— plovila za ribolov tuna z ribiško palico: | Francija: | 6 plovil |

Španija: | 10 plovil |

Portugalska: | 2 plovili |

— plovila za ribolov s površinskimi parangali: | Španija: | 52 plovil |

Portugalska: | 10 plovil |

— plovila za ribolov s pridnenimi parangali: | Portugalska: | 630 BRT na mesec, v povprečju preko celega leta, z največ štirimi plovili, ki hkrati opravljajo ribolov |

Če vloge za dovoljenja teh držav članic ne pokrijejo vseh možnosti ribolova, ki jih določa protokol, lahko Komisija obravnava vloge za dovoljenja iz katere koli druge države članice.

Člen 3

Predsednik Sveta se pooblasti za imenovanje osebe, ki je pooblaščena, da zaveže Skupnost.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. januarja 2002

Za Svet

Predsednik

M. Arias Cañete

[1] UL C 332 E, 27.11.2001, str. 260.

[2] Mnenje z dne 11. decembra 2001 (še neobjavljeno v Uradnem listu).

[3] UL L 212, 9.8.1990, str. 3.

[4] UL L 47, 19.2.2002, str. 25

--------------------------------------------------
Uredba Komisije (ES) št. 361/2002

z dne 27. februarja 2002

o spremembi Uredbe (ES) št. 936/97 o odpiranju in zagotavljanju upravljanja tarifnih kvot za visokokakovostno sveže, ohlajeno in zamrznjeno goveje meso ter zamrznjeno bizonje meso

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2],

ob upoštevanju Uredbe Komisije (ES) št. 936/97 z dne 27. maja 1997 o odpiranju in zagotavljanju upravljanja tarifnih kvot za visokokakovostno sveže, ohlajeno in zamrznjeno goveje meso in zamrznjeno bizonje meso [3], kakor je bila nazadnje spremenjena z Uredbo (ES) št. 134/1999 [4], in zlasti člena 7(2) Uredbe,

ob upoštevanju naslednjega:

Kanada je imenovala nov organ, ki je pooblaščen za izdajanje potrdil o pristnosti. Prilogo II k Uredbi (ES) št. 936/97 je treba torej ustrezno spremeniti –

SPREJELA NASLEDNJO UREDBO:

Člen 1

V Prilogi II k Uredbi (ES) št. 936/97 se organ z imenom "Food Production and Inspection Branch – Agriculture Canada, Direction Générale "Production et inspection des aliments" – Agriculture Canada" nadomesti s "Canadian Food Inspection Agency – Government of Canada/Agence canadienne dinspection des aliments – Gouvernement du Canada".

Člen 2

Ta uredba začne veljati 28. februarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 2002

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 315, 1.12.2001, str. 29.

[3] UL L 137, 28.5.1997, str. 10.

[4] UL L 17, 22.1.1999, str. 22.

--------------------------------------------------
Uredba (ES) št. 993/2002 Evropske centralne banke

z dne 6. junija 2002

o popravkih Uredbe ECB/2001/13 o konsolidirani bilanci stanja v sektorju monetarnih finančnih institucij [1]

(ECB/2002/4)

SVET EVROPSKE CENTRALNE BANKE JE -

ob upoštevanju Uredbe Sveta (ES) št. 2533/98 z dne 23. novembra 1998 o statističnih podatkih, ki jih zbira Evropska centralna banka [2], ter zlasti členov 5(1) in 6(4) Uredbe,

ob upoštevanju Uredbe Sveta (ES) št. 2531/98 z dne 23. novembra 1998 o uporabi obveznih rezerv Evropske centralne banke [3], spremenjene z Uredbo (ES) št. 134/2002 [4], in zlasti člena 6(4) Uredbe,

ob upoštevanju naslednjega:

(1) Uredba ECB/2001/13 naj bi nadomestila Uredbo ECB/1998/16 z dne 1. decembra 1998 o konsolidirani bilanci stanja v sektorju monetarnih finančnih institucij [5], kakor je bila spremenjena z Uredbo ECB/2000/8 [6] z dne 1. januarja 2003. Poročanje po novem režimu se začne s podatki za januar 2003. Obveznost poročanja po Uredbi ECB/1998/16 se zato mora nadaljevati do 1. januarja 2003. Kot datum začetka veljavnosti Uredbe ECB/2001/13 pa je bil po pomoti določen 1. januar 2002, kar pomeni, da je bila Uredba ECB/1998/16, ki se po določbah Uredbe ECB/2001/13 razveljavi na datum začetka veljavnosti te uredbe, razveljavljena eno leto prezgodaj. Uredbo ECB/2001/13 je zato treba popraviti, da bo jasno, da začne veljati 1. januarja 2003.

(2) Obvezniki poročanja morajo upoštevati zahteve iz Uredbe ECB/1998/16 od 1. januarja 1999. Šteje se, da neprekinjena uporaba slednje Uredbe do 31. decembra 2002, zlasti obveznost poročanja od 1. januarja 2002, tj. pred datumom, na katerega začne veljati ta uredba, ne krši zakonitih pričakovanj obveznikov poročanja, ki so nadaljevali s poročanjem ustreznih statističnih informacij po koncu leta 2001 -

SPREJEL NASLEDNJO UREDBO:

Člen 1

Uredba ECB/2001/13 se popravi:

- člen 8(1) se nadomesti z naslednjim:

"1. Uredba (ES) št. 2819/98 (ECB/1998/16) se razveljavi 1. januarja 2003."

- člen 9 se nadomesti z naslednjim:

"Člen 9

Ta uredba začne veljati 1. januarja 2003."

Člen 2

Končne določbe

Ta uredba začne veljati na dan objave v Uradnem listu Evropskih skupnosti.

V Frankfurtu na Majni, 6. junija 2002

V imenu Sveta ECB

Predsednik

Willem F. Duisenberg

[1] Uredba (ES) št. 2423/2001 Evropske centralne banke (UL L 333, 17.12.2001, str. 1).

[2] UL L 318, 27.11.1998, str. 8.

[3] UL L 318, 27.11.1998, str. 1.

[4] UL L 24, 26.1.2002, str. 1.

[5] Uredba (ES) št. 2819/98 Evropske centralne banke (UL L 356, 30.12.1998, str. 1).

[6] Uredba (ES) št. 1921/2000 Evropske centralne banke (UL L 229, 9.9.2000, str. 34).

--------------------------------------------------
Uredba Komisije (ES) št. 1185/2002

z dne 1. julija 2002

o spremembi seznama pristojnih sodišč iz Priloge I Uredbe Sveta (ES) št. 1347/2000 z dne 29. maja 2000 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1347/2000 z 29. maja 2000 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo [1], in zlasti člena 44 Uredbe,

ob upoštevanju naslednjega:

(1) Zahteva razglasitev izvršljivosti sodbe o izvajanju starševske odgovornosti do otrok obeh zakoncev je treba predložiti sodiščem, naštetim v Prilogi I k Uredbi (ES) št. 1347/2000.

(2) Člen 44 Uredbe (ES) št. 1347/2000 določa, da morajo države članice obvestiti Komisijo o besedilih, ki spreminjajo seznam sodišč, določenih v Prilogi I.

(3) Nizozemska je obvestila Komisijo o spremembi seznama sodišč, določenih v Prilogi I. Zato se mora Uredba Sveta (ES) št. 1347/2000 ustrezno spremeniti –

SPREJELA NASLEDNJO UREDBO:

Člen 1

Enajsta alinea Priloge I k Uredbi (ES) št. 1347/2000 se nadomesti z:

"— na Nizozemskem "voorzieningenrechter van de rechtbank"

."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. julija 2002

Za Komisijo

António Vitorino

Član Komisije

[1] UL L 160, 30.6.2000, str. 19.

--------------------------------------------------
Uredba Komisije (ES) št. 1215/2002

z dne 5. julija 2002

o spremembi Uredbe (ES) št. 20/2002 o podrobnih pravilih za izvajanje posebnih režimov oskrbe za najbolj oddaljene regije, ki jih uvajajo uredbe Sveta (ES) št. 1452/2001, (ES) št. 1453/2001 in (ES) št. 1454/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1452/2001 z dne 28. junija 2001 o posebnih ukrepih za nekatere kmetijske proizvode za francoske čezmorske departmaje o spremembi Direktive 72/462/EGS in razveljavitvi uredb (EGS) št. 525/77 in (EGS) št. 3763/91 (Poseidom) [1], in zlasti člena 22 Uredbe,

ob upoštevanju Uredbe Sveta (ES) št. 1453/2001 z dne 28. junija 2001 o posebnih ukrepih za nekatere kmetijske proizvode za Azore in Madeiro o razveljavitvi Uredbe (EGS) št. 1600/92 (Poseima) [2], in zlasti člena 34 Uredbe,

ob upoštevanju Uredbe Sveta (ES) št. 1454/2001 z dne 28. junija 2001 o posebnih ukrepih za nekatere kmetijske proizvode za Kanarske otoke o razveljavitvi Uredbe (EGS) št. 1601/92 (Poseican) [3], in zlasti člena 20 Uredbe,

ob upoštevanju naslednjega:

(1) Določanje pavšalne minimalne ravni pomoči za oskrbo najbolj oddaljenih regij v skladu z Uredbo Komisije (ES) št. 20/2002 [4], kakor je bila nazadnje spremenjena z Uredbo Komisije (ES) št. 474/2002 [5], zahteva raziskavo in oceno precejšnje količine podatkov. Ker raziskava traja dlje, kot je bilo predvideno, naj bi bilo treba datum veljavnosti zadevnega predpisa odložiti in naj bi sovpadal z začetkom koledarskega leta, običajno 1. januarja 2003.

(2) Posledično bi bilo treba spremeniti Uredbo (ES) št. 20/2002.

(3) Ukrepi, predvideni s to uredbo, so v skladu z mnenji vseh zadevnih upravljalnih odborov –

SPREJELA NASLEDNJO UREDBO:

Člen 1

Prva alinea drugega pododstavka člena 30 Uredbe (ES) št. 20/2002 se nadomesti z naslednjim:

"— tretji in četrti odstavek člena 6 se uporabljata od 1. januarja 2003."

.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. julija 2002

Za Komisijo

Franz Fischler

Član Komisije

[1] UL L 198, 21.7.2001, str. 11.

[2] UL L 198, 21.7.2001, str. 26.

[3] UL L 198, 21.7.2001, str. 45.

[4] UL L 8, 11.1.2002, str. 1.

[5] UL L 75, 16.3.2002, str. 25.

--------------------------------------------------
Uredba Komisije (ES) št. 1964/2002

z dne 4. novembra 2002

o spremembi Uredbe (ES) št. 1019/2002 o tržnih standardih za oljčno olje

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta 136/66/EGS z dne 22. septembra 1966 o skupni ureditvi trga z olji in mastmi [1], nazadnje spremenjene z Uredbo (ES) št. 1513/2001 [2], in zlasti člena 35a Uredbe,

ob upoštevanju naslednjega:

(1) Člen 12(2) Uredbe Komisije (ES) št. 1019/2002 [3] predpisuje, da naj se Uredba uporablja od 1. novembra 2002, razen v primeru proizvodov, ki so bili zakonito izdelani in označeni v Evropski skupnosti ali zakonito uvoženi v Evropsko skupnost in sproščeni v prosti promet pred 1. avgustom 2002.

(2) Ugotovljeno je, da imajo delavci v pakirnicah težave pri izpolnjevanju novih pogojev glede označevanja zaradi označenih količin, ki so že na zalogi, in roka uporabnosti proizvodov iz oljčnega olja, ki so lahko v prometu.

(3) Poleg tega nekateri proizvajalci ugotavljajo, da se je težko prilagoditi zahtevi iz člena 2 Uredbe (ES) št. 1019/2002 po pakiranju proizvodov v majhne embalaže z ustreznimi zapirali in njihovem označevanju v skladu s členi 3 do 6 navedene uredbe.

(4) Podaljšati je treba obdobje za prilagoditev, ki je določeno v členu 12(2) Uredbe (ES) št. 1019/2002, da bi izvajalcem pustili dovolj časa za prilagoditev novim pravilom pakiranja in označevanja.

(5) Uredbo (ES) št. 1019/2002 je treba ustrezno spremeniti.

(6) Ukrepi, predvideni s to uredbo, so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Člen 12(2) Uredbe (ES) št. 1019/2002 se nadomesti z naslednjim besedilom:

"2. Uporablja se od 1. novembra 2002, razen členi 2, 3, 5 in 6, ki se uporabljajo od 1. novembra 2003.

Člen 11 se uporablja od 1. julija 2002.

Vendar se proizvodi, ki so zakonito izdelani in označeni v Skupnosti ali zakonito uvoženi v Skupnost in sproščeni v prosti promet pred 1. novembrom 2003, lahko tržijo do prodaje vseh zalog."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. novembra 2002

Za Komisijo

Franz Fischler

Član Komisije

[1] UL 172, 30.9.1966, str. 3025/66.

[2] UL L 201, 26.7.2001, str. 4.

[3] UL L 155, 14.6.2002, str. 27.

--------------------------------------------------
Uredba Sveta (ES) št. 2345/2002

z dne 16. decembra 2002

o sklenitvi Protokola o možnostih ribolova in finančnem prispevku, predvidenih s Sporazumom med Evropsko gospodarsko skupnostjo in vlado Republike Angole o ribolovu v obalnih vodah Angole, za obdobje od 3. avgusta 2002 do 2. avgusta 2004

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) V skladu s Sporazumom med Evropsko gospodarsko skupnostjo in vlado Republike Angole o ribolovu v obalnih vodah Angole [2] sta pogodbenici s pogajanji skušali določiti spremembe ali dopolnila, ki bi jih bilo treba vključiti v Sporazum po koncu obdobja izvajanja Protokola, priloženega k navedenemu sporazumu.

(2) Kot posledica teh pogajanj je bil dne 30. junija 2002 parafiran nov protokol o možnostih ribolova in finančnem prispevku, predvidenih v navedenem sporazumu, za obdobje od 3. avgusta 2002 do 2. avgusta 2004.

(3) V interesu Skupnosti je, da navedeni protokol odobri.

(4) Metodo dodeljevanja možnosti ribolova med države članice je treba opredeliti na podlagi tradicionalnega dodeljevanja možnosti ribolova v skladu s Sporazumom o ribolovu –

SPREJEL NASLEDNJO UREDBO:

Člen 1

Protokol o možnostih ribolova in finančnem prispevku, predvidenih s Sporazumom med Evropsko gospodarsko skupnostjo in vlado Republike Angole o ribolovu v obalnih vodah Angole, za obdobje od 3. avgusta 2002 do 2. avgusta 2004, se odobri v imenu Skupnosti.

Besedilo Protokola je priloženo k tej uredbi [3].

Člen 2

Možnosti ribolova, določene v Protokolu, se dodelijo med države članice:

—plovila za ribolov kozic:

— Španija | 6550 BRN na mesec v letnem povprečju, 22 plovil; |

—plovila za pridneni ribolov:

— Španija | 1850 BRN na mesec v letnem povprečju; |

— Portugalska | 1100 BRN na mesec v letnem povprečju; |

— Italija | 750 BRN na mesec v letnem povprečju; |

— Grčija | 500 BRN na mesec v letnem povprečju; |

—zamrzovalna plovila za ribolov tunov s potegalkami:

— Francija | 6 plovil; |

— Španija | 9 plovil; |

—plovila s površinskimi parangali:

— Portugalska | 4 plovila; |

— Španija | 14 plovil; |

—plovila za pelagični ribolov:

—Nizozemska in/ali Irska | 2 plovili. |

Če zahtevki za dovoljenja teh držav članic ne zajemajo vseh možnosti ribolova, določenih v Protokolu, lahko Komisija upošteva zahtevke za dovoljenje katere koli druge države članice.

Člen 3

Predsednik Sveta je pooblaščen, da imenuje osebe, pristojne za podpis Protokola, ki bo zavezujoč za Skupnost.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 2002

Za Svet

Predsednik

M. Fischer Boel

[1] Mnenje, podano dne 5. decembra 2002 (še ni bilo objavljeno v Uradnem listu).

[2] UL L 341, 3.12.1987, str. 2.

[3] UL L 351, 28.12.2002, str. 92.

--------------------------------------------------
Uredba Komisije (ES) št. 812/2002

z dne 16. maja 2002

o spremembi Uredbe (ES) št. 883/2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2585/2001 [2], ter zlasti členov 63 in 72 Uredbe,

ob upoštevanju naslednjega:

(1) Uvoz vina s koncesijami, predvidenimi v sporazumih z nekaterimi tretjimi državami, je dovoljen na podlagi potrdil, ki jih izdajo uradna telesa ali telesa, ki jih uradno priznata obe pogodbenici in so vključeni v sezname, ki jih pogodbenici izdelata skupaj, z namenom, da zadevno vino izpolnjuje pogoje za dostop do koncesij.

(2) Države članice morajo Komisiji poslati sezname uradnih ali uradno priznanih teles, ki jih predlagajo za izdajanje teh potrdil tako, da Komisija lahko izdela potrebne sezname in jih izmenja z zadevnimi tretjimi državami. Da bi tem telesom olajšali opravljanje njihovih nalog, je treba sezname dostaviti v ustrezni obliki in na ustreznem mediju.

(3) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

V Uredbo Komisije (ES) št. 883/2001 [3] se vstavi naslednje poglavje:

"POGLAVJE VIIa

POSEBNE DOLOČBE O IZVOZU

Člen 34a

1. Države članice pošljejo Komisiji sezname uradnih ali uradno priznanih teles, predlaganih za izdajanje potrdil, ki dokazujejo, da zadevno vino izpolnjuje pogoje za dostop do koncesij, določenih v sporazumih s tretjimi državami.

2. Komisija v imenu Skupnosti sodeluje s tretjimi državami pri izdelavi in izmenjavi seznama uradnih teles, pooblaščenih za izdelavo potrdil iz odstavka 1, in enakovrednega potrdila, ki ga izda zadevna tretja država.

3. Komisija predloži seznam iz odstavka 2 v obliki in na mediju, za katera meni, da sta ustrezna."

Člen 2

Ta uredba začne veljati četrti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. maja 2002

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 345, 29.12.2001, str. 10.

[3] UL L 128, 10.5.2001, str. 1.

--------------------------------------------------
Uredba Komisije (ES) št. 905/2002

z dne 30. maja 2002

o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila (Calçot de Valls)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Španija Komisiji poslala vlogo za registracijo imena "Calçot de Valls" kot zaščiteno geografsko označbo.

(2) V skladu s členom 6(1) navedene uredbe je ugotovljeno, da ta vloga izpolnjuje vse s tem določene zahteve in zlasti, da vsebuje vse informacije v skladu s členom 4 Uredbe.

(3) Komisija po objavi v Uradnem listu Evropskih skupnosti [3] ni prejela nobenega ugovora po členu 7 Uredbe (EGS) št. 2081/92 v zvezi z imenom iz te priloge.

(4) Ime je torej treba vnesti v "Register zaščitenih označb porekla in zaščitenih geografskih označb" in ga tako zaščititi v vsej Skupnosti kot zaščiteno geografsko označbo.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 564/2002 [5] –

SPREJELA NASLEDNJO UREDBO:

Člen 1

Ime iz priložene priloge se doda v Prilogo k Uredbi (ES) št. 2400/96 in se ga vnese v skladu s členom 6(3) Uredbe (EGS) št. 2081/92 v "Register zaščitenih označb porekla in zaščitenih geografskih označb" kot zaščiteno geografsko označbo (ZGO).

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. maja 2002

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 198, 13.7.2001, str. 3.

[4] UL L 327, 17.12.1996, str. 11.

[5] UL L 86, 3.4.2002, str. 7.

--------------------------------------------------

PRILOGA

PROIZVODI S SEZNAMA V PRILOGI I K POGODBI ES, NAMENJENI PREHRANI LJUDI

Sadje, zelenjava in žita

ŠPANIJA

- Calçot de Valls (ZGO)

--------------------------------------------------